***Obrazloženje ostvarenja prihoda i primitaka, rashoda i izdataka***

***O prihodima i primicima***

 **Prihodi** **(razredi 6 i 7)** Proračuna Grada Korčule (dalje u tekstu: Proračun) ostvareni u 2021. godini iznose ukupno **34.377.122** kn ili 31% (ili 8.106.630 kn) više nego u 2020. godini. Ostvareni prihodi jednaki su planiranima. Ukoliko iz razmatranja izuzmemo ukupne prihode Proračunskih korisnika (Ustanove) koji iznose 2.032.952 kn, ostvareni su prihodi Proračuna od 32.344.170 kn i jednaki su planiranima, a 30% veći nego prethodne godine. Ukoliko izuzmemo još i ostvarene pomoći (skupina 63) u iznosu od 8.822.343 kn, prihodi su ostvareni 4% manje od planiranih ili **23.521.827** kn, dok su u 2020. iznosili 20.318.690 kn, odnosno manji za 3.203.137 kn.

**Prihodi ustanova, Proračunskih korisnika su ostvareni kako slijedi:**

|  |  |  |  |  |  |
| --- | --- | --- | --- | --- | --- |
| ***KORISNIK PRORAČUNA*** | ***UKUPNI PRIHODI*** | ***VLASTITI I OSTALI PRIHODI*** | ***IZ PRORAČUNA*** | ***OSTALI PRIHODI***  | ***VIŠAK / MANJAK sadržan u prihodima*** |
|   | ostvarenje | plan  | ostvarenje | ostvarenje | ostvarenje | ostvarenje |
|   | 1(2+3) |   | 2 | 3 | 4 | 5 |
| *Gradski muzej Korčula* | 990.523 | 188.300 | 201.094 | 789.429 | 8.700 | 15.138 |
| *Gradska knjižnica Ivan Vidali* | 719.172 | 142.000 | 146.108 | 573.064 | 113.100 | -6.393 |
| *Dječji vrtić Korčula* | 4.001.947 | 1.116.116 | 1.041.643 | 2.960.304 | 284.342 | 127.515 |
| *Centar za kulturu Korčula* | 1.066.841 | 368.000 | 394.946 | 671.895 | 239.800 | 13.435 |
| *Ustanova Športski objekti*  | 2.794.533 | 176.960 | 249.161 | 2.545.372 | 0 | 730.151 |
| **Ukupno** | **9.573.016** | **1.991.376** | **2.032.952** | **7.540.064** | **645.942** | **879.868** |

 **Prihodi poslovanja (razred 6)** iznose **34.259.875** kn ili 31% više nego prethodne godine. Povećanje prihoda poslovanja Grada gotovo po svim stavkama Proračuna, posljedica je smanjenja utjecaja epidemije koronavirusa na gospodarsko kretanje, te veće uprihođenje radi bolje turističke sezone. Izvršenje ovog prihoda jednako je planu.

**Prihodi od poreza** **(skupina 61)** su ostvareni u iznosu od **11.920.132** kn ili 253.310 kn (2%) više od ostvarenog prethodne godine, a 4% manje u odnosu na planirane. Prihod od poreza i prireza na dohodak iznosi 7.548.346 kn i za 1.348.116 kn je manji (15%) nego prethodne godine. Smanjenje prihoda od poreza i prireza u rasporedu, rezultira većim povratom poreza i prireza na dohodak po godišnjoj prijavi. Porez na promet nekretnina (od prodaje) veći je za 1.200.968 kn ili 70% u odnosu na prethodnu godinu, a ostvaren je u iznosu 2.927.570 kn. Prihodi od ostalih gradskih poreza (porez na kuće za odmor, porez na potrošnju, porez na tvrtku-ukinut) su za 38% veći u odnosu na prethodnu godinu (ili 400.458 kn) i iznose 1.444.216 kn.

**Pomoći (skupina 63)** su ostvarene u iznosu od 8.822.343kn i veće su od prethodne godine za iznos 4.210.216 kn ili 91% i 10% veće u odnosu na planirane, a odnose se na:

* kapitalne pomoći iz državnog proračuna temeljem prijenosa EU sredstava u iznosu od 2.348.813 kn za radove na obnovi kuće Marka Pola i Revitalizacije obrambenih utvrda Grada, prema odobrenim zahtjevima za nadoknadom sredstava (ZNS), te za Mobilno reciklažno dvorište.
* kapitalne pomoći MRRFEU u iznosu od 879.218 kn i to za: uređenje Postranske Pijace 400.000 kn, sufinanciranje provedbe EU projekata 266.151 kn te školu Dominče 213.067 kn.
* kapitalne pomoći iz Ministarstva kulture u iznosu od 100.000 kn za opremanje novih prostora Gradske knjižnice,
* kapitalne pomoći Ministarstva kulture Centru za kulturu, u iznosu od 230.000 kn za uređenje Doma kulture Liburna,
* kapitalne pomoći Ministarstva mora, prometa i infrastrukture u iznosu od 400.000 kn za sanaciju rive na Vrniku,
* kapitalne pomoći Fonda za zaštitu okoliša 271.759 kn za sjeckalicu Iverač 242.025 kn i mobilnu reciklažnu jedinicu 29.734 kn,
* kapitalne pomoći od Županijske uprave za ceste 281.170 kn za uređenje nogostupa na Naselju,
* kapitalne pomoći iz Ministarstva turizma 191.250 kn za plivački semafor na Bazenu,
* kapitalne pomoći od institucija i tijela EU za energetsku obnovu javnih i komercijalnih zgrada na području otoka, u iznosu 316.222 kn,
* tekuće pomoći od institucija i tijela EU u iznosu 746 kn za sudjelovanje na konferenciji „Clear energy for EU Islands“,
* tekuće pomoći iz državnog proračuna u iznosu od 2.777.743,66 kn za kompenzacijske mjere,
* tekuće pomoći iz proračuna Dubrovačko-neretvanske županije u iznosu od 386.017,49 kn i to: za uređenje plaže Banje 250.000 kn, za biračke odbore Izbora 73.667,49 kn, za sufinanciranje dječjeg igrališta Zavalatica 35.000 kn, za šumske i poljske puteve 20.000 kn te za ogrjev socijalno ugroženima 7.350,00 kn,
* tekuće pomoći od Hrvatskog zavoda za zapošljavanje u iznosu od 261.811,62 kn za djelatnike Javnih radova Grada, te 90.886,20 kn za djelatnike Javnih radova Vrtića,
* tekuće pomoći Dječjem Vrtiću iz općine Lumbarda od 134.658,37 kn za sufinanciranje cijene vrtića djeci,
* tekuće pomoći Ministarstva kulture u iznosu 134.420,00 kn za programe Gradske Knjižnice, Gradskog Muzeja i Centra kulturu, te
* tekuće pomoći iz proračuna Dubrovačko-neretvanske županije 17.627,50 kn za programe Vrtića, Muzeja i Knjižnice..

 **Prihodi od imovine (skupina 64)** ove godine iznose **4.764.406** kn i veći su u odnosu na iste prihode iz prethodne godine za 51% ili 1.606.983 kn. Prihod od koncesija iznosi 284.007 kn ili 35% više (74.194 kn) u odnosu na 2020.godinu. Povećanje proizlazi iz većih doznaka koncesija na pomorskom dobru koje dobivamo u rasporedu sredstava zajedničkih prihoda, u odnosu na prethodnu godinu. Prihodi od zakupa i iznajmljivanja imovine u ovom razdoblju iznose 3.947.229 kn i veći su u odnosu na prethodnu godinu za 58% (1.447.484 kn). Povećanje je posljedica ukidanja smanjenja cijena zakupa i najma imovine, osobito javnih površina, koja su smanjenja bila uvedena u prethodnoj godini, zbog krize uzrokovane epidemijom koronavirusa i utjecaja na turističku sezonu. Prihodi od naknada za korištenje nefinancijske imovine (prihodi od spomeničke rente i od parkirnih mjesta) iznose 401.183 kn i veći su od prethodne godine za 43% (ili 121.302 kn). Ostali prihodi od nefinancijske imovine (naknada za nezakonito izgrađene zgrade i prihodi od Kula) iznose 131.477 kn i manji su nego u prošlom razdoblju za iznos od 17.909 kn odnosno 12%.

U odnosu na plan, prihodi od manji su za 1%.

**Prihodi od upravnih i administrativnih pristojbi, pristojbi po posebnim propisima i naknada (skupina 65)** ostvareni su u iznosu od **7.702.625** kn i veći su u odnosu na prethodnu godinu za 21% (ili 1.335.044 kn). Najveći pojedinačni prihod u ovoj skupini je komunalna naknada koja je naplaćena u iznosu od 3.447.462 kn ili 636.276 kn (23%) više nego prethodne godine. Naplata je veća radi pokretanja postupaka ovrhe na dospjele dugove po ovom prihodu. Komunalni doprinosostvaren jeu iznosu od 2.209.049 kn što je 11% više nego prethodne godine (ili 226.094 kn). Povećanje rezultira većom gradnjom te prodajom novih građevinskih, stambenih i poslovnih objekata. Boravišne i turističke pristojbe uplaćene su u proračun u iznosu od 652.635 kn što je za 80% (ili 290.309 kn) više nego 2020. Povećanje proizlazi iz ostvarenog većeg broja turističkih noćenja. Prihodi vodnog gospodarstva su 230.303 kn i veći su za 9% ili 19.715 kn nego prošle godine. Mjesni samodoprinos namijenjen sufinanciranju uređenja cesta i ostalog, u ovom razdoblju iznosi 23.642 kn, dok u prethodnom nije ostvaren. Ostali nespomenuti prihodi u iznosu od 1.104.070 kn odnose se pretežno na prihode temeljem sufinanciranja roditelja za Dječji vrtić Korčula, prihod od lučke pristojbe, troškove postupka, naknadu za razvoj od NPKLM vodovoda d.o.o., razne refundacije, a u ovom razdoblju su veći za 15% (ili 145.281 kn).

Izvršenje ove skupine prihoda za 4% je manje u odnosu na plan.

 **Prihodi od prodaje proizvoda i roba te pruženih usluga i prihodi od donacija** **(skupina 66)** ostvareni su u iznosu od **798.310** kn i veći su od prošlogodišnjih za 180% ili 512.706 kn, a izvršenje ove skupine prihoda veće je od plana za 6%. Prihodi proračunskih korisnika u ovoj skupini su prihodi od prodaje proizvoda u iznosu od 6.689 kn i prihodi od pruženih usluga u iznosu od 512.102 kn. Ovi prihodi veći su u odnosu na prošlu godinu za iznos 246.832 kn (91%). Tekuće donacije ostvarene su u iznosu od 156.520 kn dok su prošlogodišnje iznosile 13.645 kn. Odnose se na Grad 117.420 kn i to za: uređenje plaže LaBanya, kulturni program Grada, dane Petra Šegedina, humanitarne akcije i 5 bicikli Želim pomagati. Ostale donacije od 39.100 kn odnose se na proračunske korisnike Gradsku knjižnicu i Dječji vrtić. Kapitalne donacije u ovom razdoblju iznose 123.000 kn od trgovačkog društva Dream d.o.o. i to za sufinanciranje pristupne ceste Zgradi u Zagradcu. Kapitalnih donacija u 2020. nije bilo.

 **Kazne, upravne mjere i ostali prihodi (skupina 68)** ostvareni su u iznosu od **252.058** kn ili 74% (107.173 kn) više nego protekle godine. Prihodi od kazni na prometne i ostale prekršaje u nadležnosti MUP-a, manje su u odnosu na prethodnu godinu za 5% (6.734 kn). Ostali prihodi su ostvareni u iznosu od 114.117 kn i pretežno se odnose na prihode usljed otpisa obaveza prema dobavljačima, usljed nastupa zastare. Izvršenje ove skupine manje je za 9% od plana.

 **Prihodi od prodaje nefinancijske imovine (razred 7)** ostvareni su u iznosu od **117.247** kn odnosno 225% (ili 81.198 kn) više nego 2020.godine, a odnose se na: sredstva od prodaje gradskog vozila Passat 84.974 kn, te sredstva od prodanih gradskih stanova 22.836 kn i zemljišta 9.437 kn. Izvršenje ovog prihoda manje je za 2% od plana.

 **Primici od financijske imovine i zaduživanja (razred 8)** veći su nego prethodne godine za iznos od 2.236.590 kn (36%), te iznose **8.502.754** kn.

U ovom razdoblju realiziran je veći dio kredita od 14.495.000 kn kod HBOR-a, namijenjen predfinanciranju kapitalnih projekata sufinanciranih sredstvima iz EU fondova i to: Šetalište Tina Ujevića, obnova kuće Marka Pola, Revitalizacija obrambenih utvrda Grada Korčule i obnova Gradskog Muzeja. Dijelom kredita u iznosu od 8.502.754 kn podmireni su neplaćeni računi dobavljača, izvođača radova, a preostalim dijelom podmirivat će se preostali dio neisporučenih računa dobavljača, odnosno završit će se financiranje navedenih projekata. U 2020. iskorišteni dio kredita iznosi 5.011.148 kn.

U ovom razdoblju nije bilo korištenja beskamatnog kredita Ministarstva financija, sukladno Naputku o načinu isplate beskamatnog zajma JLP(R)S, HZMO i HZZO, dok je u prethodnom iznosio 1.255.015 kn.

Izvršenje primitaka za 29% manje je od planiranog.

***O rashodima i izdacima***

**Rashodi i izdaci (razredi 3, 4 i 5)** ostvareni su u iznosu od **43.631.148** kn što je za 10.999.269 kn (34%) kuna više nego prethodne godine, a 5% manje od predviđenih planom.

***Rashodi ustanova, korisnika Proračuna su ostvareni kako slijedi:***

|  |  |  |
| --- | --- | --- |
| **KORISNIK PRORAČUNA** | **PLAN** | **OSTVARENJE** |
| *Gradski muzej Korčula* | 969.484 | 975.385 |  |
| *Gradska knjižnica Ivan Vidali* | 730.341 | 725.543 |  |
| *Dječji vrtić Korčula* | 4.058.944 | 3.874.432 |  |
| *Centar za kulturu Korčula* | 1.129.362 | 1.053.406 |  |
| *Ustanova Športski objekti Korčula* | 2.046.872 | 2.064.381 |  |
| **UKUPNO** | **8.935.003** | **8.693.147** |  |

 **Rashodi poslovanja** **(razred 3)** izvršeni su u iznosu od **24.988.070** kn ili 29% (5.679.756 kn) više nego prethodne godine.

**Rashodi za zaposlene (skupina 31)** iznose **8.645.556** kn i veći su za 17% (ili 1.278.022 kn) u odnosu na 2020. godinu. Povećanje rashoda rezultat je vraćanja osnovice za obračun plaća od 10% svim službenicima i namještenicima Gradske uprave i Ustanova, koja je u prethodnom razdoblju bila smanjena, sukladno Programu mjera i aktivnosti za pomoć gospodarstvu i građanstvu zbog posljedica epidemije. Rashodi za djelatnike Javnih radova u ovom su razdoblju izvršeni u iznosu od 239.305 kn, dok ih u prethodnom nije bilo.

 **Materijalni rashodi (skupina 32)** iznose **9.995.952** kn što je 58% (ili 3.677.353 kn) više nego prethodne godine. Najveće povećanje skupine evidentno je u podskupini rashoda za usluge, koji su veći za 2.700.814 kn i to u najvećem dijelu u rashodima za materijal i dijelove, te usluge tekućeg i investicijskog održavanja. Intelektualne i osobne usluge veće su za 369.541 kn pretežito radi održavanja koncerata tokom ljetne sezone kojih u prethodnom razdoblju nije bilo. Ostale usluge veće su za 218.837 kn, reprezentacija za 45.991 kn, naknade za rad predstavničkih i izvršnih tijela 106.301 kn, pristojbe i naknade 126.203 kn, ostali nespomenuti rashodi 93.634 kn. Svi navedeni rashodi veći su zbog smanjenja utjecaja krize epidemije koronavirusa, te promjena u gospodarskim kretanjima, a samim tim i manjeg ograničenja fiskalnog potencijala Proračuna Grada, koji je za posljedicu imao povećanje planiranih rashoda poslovanja gotovo po svim stavkama Proračuna.

 **Financijski rashodi (skupina 34)** iznose **300.624** kn i za 34% (ili 75.562 kn) su veći nego prethodne godine. Odnose se na 146.608 kn interkalarne kamate po dugoročnom kreditu HBOR-a za Projekte Grada, kojih u prethodnom razdoblju nije bilo, dozvoljenog prekoračenja kod poslovne OTP Banke d.d. 70.759 kn, bankovne usluge i usluge platnog prometa 64.832 kn, negativne tečajne razlike po deviznom računu 4.187 kn, zatezne kamate 88 kn i ostale nespomenute financijske rashode (članarina udruzi Gradova, HRT pristojba i ostali nespomenuti rashodi) 14.151 kn.

 **Subvencije (skupina 35)** u ovom razdoblju nisu izvršene dok su u prethodnom iznosile 69.702 kn i to za prijenose trgovačkom društvu KORA d.o.o. koji u Projektima Grada sudjeluje u svojstvu partnera, prema sklopljenom Ugovoru o dodjeli bespovratnih sredstava za Projekte.

**Pomoći dane u inozemstvo i unutar općeg proračuna (skupina 36)** iznose **800.559** kn i za 17% (ili 159.700 kn) su manje nego 2020.godine. Odnose se na dane tekuće pomoći Grada proračunskim korisnicima drugih proračuna i to: Zavodu za hitnu medicinu 432.000 kn, Domu zdravlja Korčula 110.000 kn i Osnovnoj glazbenoj školi 20.000 kn, te na kapitalne pomoći općini Lumbarda za sanaciju Kokojevice 224.135 kn i Fondu za zaštitu okoliša i energ.učinkovitost 14.424 kn, za spremnike za odvajanje komunalnog otpada. Smanjenje rashoda na odjeljku je kapitalnih pomoći u iznosu od 165.700 i to općini Lumbarda za sanaciju odlagališta otpada, dok je povećanje rashoda od 6.000 kn u odjeljku tekućih pomoći proračunskim korisnicima drugih proračuna- Osnovnoj glazbenoj Školi.

**Naknade građanima i kućanstvima (skupina 37)** su veće za 14% (83.549 kn) nego prošlogodišnje i iznose **671.091** kn.

**Ostali rashodi (skupina 38)** u iznosu od **4.574.287** kn veći su od prethodne godine za 21% a (ili 794.672 kn), a odnose se na tekuće donacije Grada raznim udrugama, zajednicama, organizacijama, političkim strankama, školama i dječjim vrtićima i ostalima (podskupina 381). Navedeni rashodi veći su radi povećanja izdvajanja za naknade i donacije, kao posljedica ostvarenja većih prihoda usljed smanjenja koronakrize.

Izvršenje rashoda poslovanja za 3% je manje od planiranih.

 **Rashodi za nabavu nefinancijske imovine (razred 4)** ostvareni su u iznosu od **17.566.958** kn i za 48% (5.727.392 kn) su veći nego prethodne godine, a 8% manji od plana. Odnose se na:

* kupnju građevinskih zemljišta u iznosu od 2.175.752 kn,
* uređenje krova Dječjeg vrtića 20.978 kn,
* uređenje kino-sale Doma kulture Korčula u iznosu od 289.031 kn,
* obnovu Doma kulture Korčula-novi prostori Gradske Knjižnice u iznosu od 219.827 kn
* uređenje ceste na GZ Lokva u iznosu 772.899 kn,
* dokumentaciju i radove za vodovodnu i kanalizacijsku mrežu GZ Lokve, Aglomeracije i PS Trstenik 541.810 kn,
* uređenje dječjih i sportskog igrališta Žrnovska Banja, Žrnovo i Zavalatica u iznosu od 286.117 kn,
* sanaciju zgrade Gradskog Muzeja 5.591.645 kn,
* obnovu kule Marka Pola u iznosu od 1.930.867 kn,
* obnovu Južnog zida u iznosu od 169.375 kn,
* širenje mreže javne rasvjete 118.669 kn,
* uredsku, računalnu opremu i namještaj, te raznu opremu 158.832 kn,
* strojeve (sjeckalica i mobilno reciklažno dvorište), te bicikli 520.637 kn,
* knjige u Knjižnici i muzejski izlošci 135.378 kn,
* ulaganja u računalne programe i digitalni postav muzeja Marka Pola 466.261 kn,
* raznu dokumentaciju za projekte Grada i prostorne planove Grada 656.754 kn,
* plivački semafor na Bazenu u iznosu od 149.625 kn,
* rekonstrukciju ceste kod Pastoralnog centra 406.541 kn,
* uređenje šetališta Tina Ujevića 2.437.150 kn te
* sanaciju rive na Vrniku u iznosu od 518.810 kn.

Iznos ostvarenja rashoda ovog razreda koji se odnosi na proračunske korisnike iznosi 281.747 kn.

 **Izdaci za financijsku imovinu i otplate zajmova (razred 5)** iznose **1.076.121** kn i manji su u odnosu na prethodnu godinu za iznos 407.879 kn (27%). Izdaci od 367.000 kn odnose se na otplatu dugoročnog kredita Zagrebačke banke d.d., koji je u ovom razdoblju u cijelosti otplaćen. Započela je otplata glavnice dugoročnog kredita HBOR-a za Projekte Grada, koja iznosi 698.892 kn. Iznos je otplaćen refundiranim bespovratnim sredstvima EU, prema Zahtjevima za nadokandom sredstava, kreditom plaćenih računa dobavljača.

Izdaci za otplatu glavnice odobrenog beskamatnog zajma Ministarstva financija, sukladno Naputku o načinu isplate beskamatnog zajma JLP(R)S, HZMO i HZZO, izvršeni su u iznosu od 10.229 kn.

Izvršenje ovih izdataka manje je za 27% od planom predviđenih, radi nerealiziranih prihoda pomoći, temeljem Zahtjeva za nadoknadom sredstava po plaćenim računima dobavljača, kojima bi se prihodima otplaćivala glavnica kredita HBOR-a za Projekte.

***Preneseni višak / manjak korisnika Proračuna iz 2020. godine***

|  |  |
| --- | --- |
| *KORISNIK PRORAČUNA* | *PRENESENI VIŠAK / MANJAK IZ 2020.GOD.* |
| Grad | -4.237.042 |
| Gradski muzej Korčula | 3.029 |
| Gradska knjižnica Ivan Vidali | -5.851 |
| Dječji vrtić Korčula | -17.162 |
| Centar za kulturu Korčula | 71.960 |
| Ustanova Športski objekti Korčula | 736.173 |
| Ukupno | **-3.448.893** |

Ukupni tekući prihodi i primici Gradskog proračuna u 2021. godini iznose 42.879.876 kn, dok ukupni tekući rashodi i izdaci iznose 43.631.148 kn. Prihodi i primici manji su od rashoda i izdataka za iznos 751.272 kn, a s prenesenim manjkom sredstava iz 2020. godine u iznosu od 3.484.097 kn, u kojem su sadržani viškovi i manjkovi Proračunskih korisnika, ostvaren je ukupni manjak prihoda u iznosu od **4.235.369** kn..

***Izvještaj o zaduživanju i danim jamstvima u 2021.***

U ovom razdoblju realiziran je veći dio kredita HBOR-a za predfinanciranje projekata Grada, u iznosu od 8.502.754 kn. Kreditom su podmireni neplaćeni računi dobavljača, izvođača radova, a ostalim dijelom podmirivat će se preostali dio neisporučenih računa dobavljača, odnosno završit će se financiranje navedenih projekata. Otplata kredita vršit će se na način da će se potraživana bespovratna sredstva po zahtjevima za nadoknadom sredstava predfinanciranih sredstvima kreditnog zaduženja, koristiti za otplatu kredita i time bi se umanjivala neotplaćena glavnica kredita. Dio kredita koji ne bude otplaćen bespovratnim sredstvima, otplaćivat će se 10 godina, započevši 30.04.2023. godine. Kreditno zaduženje bilo je neophodno radi nelikvidnosti Grada usljed posljedica uzrokovanih epidemijom koronavirusa.

Zajmovi nisu davani, a jamstvo u vidu bjanko zadužnice do 500.000 kn, dano je Ministarstvu turizma i sporta za uredno ispunjenje obaveza iz Ugovora za sufinanciranje uređenja bazena „Gojko Arneri“.

Uz podatke tablica niže u tekstu bitno je navesti: odobreni dugoročni kredit Zagrebačke banke d.d. u iznosu od 7.340.000,00 kn, u ovom je razdoblju otplaćen u cijelosti. Otplata kredita započela je 31.07.2011. godine a u 2021. godini ukupno je prema dospijeću otplaćeno 367.000 kn i za kamatu 2.102 kn. Ukupno po ovom kreditu zaključno s 31.12.2021. godine, otplaćeno je za glavnicu 7.340.000 kn, a za kamatu 1.861.726,84 kn.

Započela je otplata glavnice dugoročnog kredita HBOR-a za Projekte Grada, koja iznosi 698.892 kn. Iznos je otplaćen refundiranim bespovratnim sredstvima EU, prema Zahtjevima za nadokandom sredstava, kreditom plaćenih računa dobavljača.

**Primljeni zajmovi i otplate**

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje zajma 1.1. | otplate | primljeni zajmovi | stanje 31.12. |
| 1 | Zagrebačka banka d.d. | 367.000,02 | 367.000,02 | 0,00 | 0,00 |
| 2 | HBOR | 14.495.000,00 | 698.891,64 | 0,00 | 13.796.108,36 |
|   | Ukupno | 14.862.000,02 | 1.065.891,66 | 0,00 | 13.796.108,36 |

**Dospjele kamate na zajmove**

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje 1.1. | dospjele kamate | plaćene kamate | stanje 31.12. |
| 1 | Zagrebačka banka d.d. | 0,00 | 2.102,05 | 2.102,05 | 0,00 |
| 2 | HBOR (interkalarna kta) | 0,00 | 146.608,09 | 146.608,09 | 0,00 |
|   | Ukupno | 0,00 | 148.710,14 | 148.710,14 | 0,00 |

***Izvještaj o korištenju proračunske zalihe***

U 2021.godini planirana je proračunska zaliha od 116.320 kuna za neplanirane i nedovoljno planirane rashode tijekom godine. Ukupno je raspoređeno 112.545,01 kuna za programe koji su prikazani u tablici koja slijedi. U tablici se navodi opis aktivnosti, korisnik sredstava, iznos odobrenih sredstava, datum isplate, te klasifikacijska oznaka dokumenta kojim se odobrava pojedina isplata.

**Izvještaj o korištenju proračunske zalihe (A210108)**

|  |  |  |  |  |  |
| --- | --- | --- | --- | --- | --- |
| ***Rbr.*** | ***Opis / Projekt*** | ***Korisnik***  | ***Iznos***  | ***Isplaćeno dana*** | ***Odluka - Klasa*** |
| 1 | Donacija za sanaciju štete zbog potresa | Grad Petrinja | 30.000,00 | 04.01.2021. | 421-01/2001/04 |
| 2 | Donacija za sanaciju štete zbog potresa | Grad Sisak | 10.000,00 | 04.01.2021. | 421-01/2001/04 |
| 3 | Donacija za sanaciju štete zbog potresa | Grad Glina | 10.000,00 | 04.01.2021. | 421-01/2001/04 |
| 4 | Donacija za blagoslov | Župa Sv.Marka | 1.000,00 | 05.01.2021. | 402-08/21-01/01 |
| 5 | Donacija od prodaje svijeća | O.Š.Siniša Glavašević Vukovar | 80,10 | 27.01.2021. | 402-03/20-01/37 |
| 6 | Pomoć za logopeda i rehabilitatora | Fizička osoba 1 | 500,00 | 15.02.2021. | 402-01/21-01/04 |
| 7 | Bakalar za maškare | KKK Bonkulovići Korčula | 465,93 | 09.03.2021. | UR-210120/2021 |
| 8 | Plaćanje prijevoza na festu sv.Vlaha | Župljani Korčule | 2.000,00 | 15.03.2021. | UR-210126/2021 |
| 9 | Plaćanje čaša za promociju knjige Crnomiri | klapa Crnomiri Čara | 4.322,25 | 23.03.2021. | UR-210167/2021 |
| 10 | Pomoć za liječenje | Fizička osoba 2 | 5.000,00 | 04.05.2021. | 402-03/21-01/13 |
| 11 | Donacija za rad Udruge | Udruga veterana 4.gard.brig. | 500,00 | 04.05.2021. | 402-03/21-01/10 |
| 12 | Donacija za obnovu bazilike Srca Isusova | Pastoralni centar A.Carević | 500,00 | 04.05.2021. | 402-03/21-01/17 |
| 13 | Donacija za izgradnju pastoralnog centra | MPCO Sv.Zlata Meglenska | 500,00 | 04.05.2021. | 402-03/21-01/12 |
| 14 | Donacija za obljetnicu | Počasni Bleiburški vod Zagreb | 500,00 | 10.05.2021. | 402-03/21-01/20 |
| 15 | Donacija za projekt  | Kutak knjiga d.o.o. | 1.754,17 | 18.05.2021. | 401-03/21-01/18 |
| 16 | Donacija za turnir | Boćarski klub Sv.Antun | 500,00 | 10.06.2021. | 402-03/21-01/25 |
| 17 | Pomoć za "Otvaranje Korčulanskog lita" | Udruga Pauk | 1.500,00 | 10.06.2021. | 402-03/21-01/24 |
| 18 | Donacija za nabavu reagensa analizatora krvi | Zavod za hitnu medicinu DNŽ | 5.000,00 | 10.06.2021. | 402-01/21-01/09 |
| 19 | Donac.za monografiju „Pošip bijeli u čašama zlato“ | Društvo prijatelja Vino u tradiciji | 5.000,00 | 17.08.2021. | 402-03/21-01/36 |
| 20 | Donacija za tiskanje knjige Katedrala Sv.Marka | Fizička osoba 3 | 3.000,00 | 17.08.2021. | 402-03/21-01/32 |
| 21 | Donacija za film "Hrvatska moja domovina" | Prime time film j.d.o.o. | 1.000,00 | 24.08.2021. | UR-210724/2021 |
| 22 | Donacija za fond školske knjižnice | O.Š.Petar Kanavelić | 4.689,88 | 16.09.2021. | 402-03/21-01/43 |
| 23 | Donacija za proslavu dana oslobođenja Grada | Udruga antifašista Korčule | 3.000,00 | 16.09.2021. | 402-03/21-01/41 |
| 24 | Donacija za liječenje Fizičke osobe 4 | GD Crvenog križa Šibenik | 1.000,00 | 12.10.2021 | 402-03/21-01/45 |
| 25 | Financijska pomoć za potrebite građane | GD Crvenog križa Korčula | 5.865,95 | 12.11.2021. | 402-03/21-01/48 |
| 26 | Donacija za konzumaciju hrane pri susretu | Pokret Otoka | 5.400,27 | 01.12.2021. | UR-211029/2021 |
| 27 | Donacija za spomen obilježje Petra Crnomira | KUD Petar Crnomir Čara | 6.562,50 | 15.12.2021. | 402-03/21-01/13 |
| 28 | Vukovarski lampioni | UOSI Prijatelj Metković | 1.200,00 | 16.12.2021. | UR-211087/2021 |
| 29 | Donacija za marketing hrvatskih vina | Udruga za kulturu stola G.E.T. | 600,00 | 21.12.2021. | 402-03/21-01/14 |
| 30 | Teleći but za umirovljenike | Dom za starije osobe Korčula | 1.103,96 | 30.12.2021. | UR-211202/2021 |
|   | ***UKUPNO:*** |   | **112.545,01** |   |   |

***Stanje nenaplaćenih potraživanja***

Na dan 31.12.2021. godine ukupan iznos nenaplaćenih potraživanja Proračuna iznosi **10.489.942** kn od čega se 3.327.299 kn odnosi na potraživanja za komunalnu i vodnu naknadu, 1.943.179 kn na novčane kazne, 1.529.955 kn boravišnu pristojbu, 1.091.693 kn na porez na kuće za odmor, 511.412 kn naknade za javnu površinu, 538.838 kn naknade za razvoj od NPKLM vodovoda, 310.100 kn komunalnog doprinosa, 350.174 kn naknade na zakup poslovnih prostora, 248.087 kn spomeničke rente, 188.722 kn od prodaje stanova, 113.873 kn poreza na potrošnju, 34.421 kn stanarine, te ostale gradske naknade. Iznosi potraživanja iz 2014. i 2015. godine, a nenaplaćeni u ovom razdoblju, otpisat će se sukladno zakonskim propisima o zastari prava na naplatu.

***Stanje nepodmirenih dospjelih obveza***

Nepodmirene dospjele obveze Proračuna na dan 31.12.2021. godine iznose **3.591.063** kn. Obveze se odnose na obveze za rashode poslovanja 1.203.875 kn, za nabavu nefinancijske imovine 2.137.188 kn i obaveze za zajmove 250.000 kn. Obveze se pretežito odnose na račune dobavljača proknjižene krajem 2021. godine, a plaćene početkom slijedeće godine prema datumu dosijeća.

***Stanje potencijalnih obveza po osnovi sudskih postupaka***

Stanje potencijalnih obaveza po osnovi sudskih postupaka iznosi **7.566.811** kn (bez kamata i troškova postupka) i odnosi se pretežito (7.364.545 kn) na naknadu za oduzete nekretnine označene kao čest.zem. 655/17, 655/147 i 655/148 k.o.Korčula (kamp Kalac), kao i na utvrđivanje prava vlasništva određenih tužitelja fizičkih osoba (202.266 kn).

***Izvještaj o provedbi plana razvojnih programa***

U ovom izvještajnom razdoblju, ukupno je utrošeno **14.400.757** knna provedbu razvojnih programa, i više je za 5.554.323 kn (63%) nego prošle godine, a odnosi se na:

* Izradu projektne dokumentacije i troškove nadzora za projekte Grada 205.188 kn 63% od planiranog),
* Rekonstrukciju i opremanje palače Ismaeli-Gabrielis 5.714.253 kn (100% planiranog),
* Obnova kuće Marka Pola 2.691.381 kn (3% više od planiranog),
* Revitalizaciju obrambenih utvrda Grada Korčule 169.775 kn (54% od plana),
* Uređenje nerazvrstanih cesta i ulica 153.269 kn (17% planiranih). Planirani rashod Dubrovnik ceste 580.210 kn, za radove u 2021. proknjižen u 2022.,
* Uređenje Šetališta Tina Ujevića 2.437.950 kn (100% od planiranog),
* Sufinanciranje kapitalnih projekata od interesa za Grad 572.116 kn (57% planiranog),
* Rekonstrukcija zgrade ex.restorana Liburna-Nova Knjižnica 219.827 kn (100% planiranog),
* Aglomeraciju Grada Korčule 206.497 kn, izmjenama i dopunama Proračuna, rashodi nisu planirani,
* Gospodarenje otpadom 776.283 kn (95% planiranog),
* Modernizaciju javne rasvjete 5.938 kn (100% od plana),
* Izradu planske dokumentacije 87.750 kn (88% planiranog).
* Programe gradskih kotara i mjesnih odbora 1.160.530 kn (88% od planiranog).